ЗИС-6


История 
Проектирането на 107 мм танково оръдие започва през 1940 г. в ОКБ № 92. Първоначално оръдието получава индекс Ф-42 и за база е използвано 85 мм танково оръдие Ф-39 (обр. 1939 г.). Проектното предназначение е за перспективни тежки танкове от типа на КВ-1.

Опитния образец е изготвен в първите месеци на 1941 г. и до март преминава лафетни полигонни изпитания. В края на март същата година оръдието е монтирано в куполата на танк КВ-2. През април започва производството на Ф-42 с увеличена начална скорост на снаряда (830 м/сек), предназначено за танковете КВ-3 и КВ-5. Същият месец оръдието получава индекс ЗИС-6. До средата на юни 1941 г. оръдието преминава изпитания, по време на които е установено, че стрелбата с предвидения унитарен изстрел е изключително трудна. Поради това е преработено във вариант за разделно пълнене и е монтиран дотиквач.

В периода юли – август 1941 г. са изготвени пет серийни образци ЗИС-6. След това производството спира поради липсата на готови танкове КВ-3 и КВ-5.

В началото на 1942 г. е направена промян в затвора на ЗИС-6, като той е бил опростен подобно на използвания в ЗИС-5. Монтиран е крачен спусък, подобен на използвания във Ф-34. От този тип са произведени няколко оръдия и производството отново е спряно. През следващата, 1943 г. оръдието е препроектирано и калибърът е изменен на 100 мм.

В средата на 1943 г. окончателно става ясно, че поради липсата на боеприпаси и необходиостта от възобновяването на производството на 106,7 мм цев (изготвяна в разрушения завод „Барикади“ – Ленинград) ЗИС-6 няма да бъде пуснат в серийно производство. По-късно е взето решение да се премине на 100 мм калибър, който е бил усвоен достатъчно добре.

Боеприпаси

Модификации 
 ЗИС-6А – танкова оръдейна установка, която включва 107 мм танково оръдие ЗИС-6, 45 мм танково оръдие 20К и картечница ДТ, монтирани в една маска. Предвидени за въоръжаването на КВ-3 и КВ-5. Създадена през 1942 г. Не е монтирана на танк.

Военна техника от Втората световна война
Танкови оръдия